Euroopan parlamentin ja neuvoston direktiivi 2000/25/EY, annettu 22 päivänä toukokuuta 2000, maatalous- ja metsätraktoreiden käyttövoimaksi tarkoitettujen moottoreiden kaasu- ja hiukkaspäästöjen vähentämiseksi toteutettavista toimenpiteistä ja neuvoston direktiivin 74/150/ETY muuttamisesta



Virallinen lehti nro L 173 , 12/07/2000 s. 0001 - 0034



Euroopan parlamentin ja neuvoston direktiivi 2000/25/EY. annettu 22 päivänä toukokuuta 2000, maatalous- ja metsätraktoreiden käyttövoimaksi tarkoitettujen moottoreiden kaasu- ja hiukkaspäästöjen vähentämiseksi toteutettavista toimenpiteistä ja neuvoston direktiivin 74/150/ETY muuttamisesta EUROOPAN PARLAMENTTI JA EUROOPAN UNIONIN NEUVOSTO, jotka ottavat huomioon Euroopan yhteisön perustamissopimuksen ja erityisesti sen 95 artiklan, ottavat huomioon komission ehdotuksen(1), ottavat huomioon talous- ja sosiaalikomitean lausunnon(2), noudattavat perustamissopimuksen 251 artiklassa määrättyä menettelyä(3), sekä katsovat seuraavaa: (1) Sisämarkkinoiden moitteettoman toiminnan varmistamiseksi on alan tekniset vaatimukset yhdenmukaistettu pyörillä varustettujen maatalous- ja metsätraktoreiden tyyppihyväksyntää koskevan jäsenvaltioiden lainsäädännön lähentämisestä 4 päivänä maaliskuuta 1974 annetulla neuvoston direktiivillä 74/150/ETY(4) sekä vuosina 1974-1989 annetuilla kahdellakymmenelläkahdella erityisdirektiivillä. (2) Ympäristön suojelemiseksi entistä paremmin on tarpeen täydentää pyörillä varustettujen maatalous- ja metsätraktoreiden dieselmoottoreiden päästöjen vähentämiseksi toteutettavia toimenpiteitä koskevan jäsenvaltioiden lainsäädännön lähentämisestä (pakokaasujen savutus) 28 päivänä kesäkuuta 1977 annetulla neuvoston direktiivillä 77/537/ETY(5) jo toteutettuja toimenpiteitä erityisesti fysikaalis-kemiallisiin päästöihin liittyvillä muilla toimenpiteillä. Tässä direktiivissä vahvistetaan vaiheittain sovellettavat kaasu- ja hiukkaspäästöjen raja-arvot sekä maatalous- ja metsätraktoreiden käyttövoimaksi tarkoitettujen polttomoottoreiden testausmenettely viittaamalla liikkuviin työkoneisiin asennettavien polttomoottoreiden kaasu- ja hiukkaspäästöjen torjuntatoimenpiteitä koskevan jäsenvaltioiden lainsäädännön lähentämisestä 16 päivänä joulukuuta 1997 annetun Euroopan parlamentin ja neuvoston direktiivin 97/68/EY(6) säännöksiin. Ajoneuvojen dieselmoottoreiden ilman pilaantumista aiheuttavien kaasupäästöjen vähentämistä koskevan jäsenvaltioiden lainsäädännön lähentämisestä annetun neuvoston direktiivin 88/77/ETY(7) säännösten noudattamisen voidaan myös katsoa vastaavan tämän direktiivin vaatimusten noudattamista. (3) Kolmansien maiden markkinoille pääsyn helpottamiseksi on tarpeen varmistaa yhdenmukaisuus tämän direktiivin ensimmäistä vaihetta koskevien vaatimusten ja Yhdistyneiden Kansakuntien Euroopan talouskomission (UN/ECE) maatalous- ja metsätraktoreihin asennettaviksi tarkoitettujen dieselmoottoreiden tyyppihyväksyntää päästöjen osalta koskevassa säännössä N:o 96 vahvistettujen vaatimusten välillä. (4) On tarpeen ottaa käyttöön säännöllisin väliajoin erittäin tiukkoja pakottavia standardeja, jotta Euroopan ympäristölle koituva hyöty olisi mahdollisimman suuri ja jotta samanaikaisesti turvattaisiin markkinoiden yhtenäisyys. Raja-arvojen edelleen alentaminen ja testausmenettelyyn tehtävät muutokset voidaan hyväksyä ainoastaan olemassa olevista ja ennakoitavista tekniikan mahdollisuuksista tehtävien selvitysten ja tutkimusten sekä niitä koskevan kustannustehokkuusanalyysin perusteella, jotta nämä tiukemmat rajat täyttävien maatalous- ja metsätraktoreiden tuottaminen teollisessa mittakaavassa olisi mahdollista. (5) Tekniikan kehityksen vuoksi on tarpeen mukauttaa tämän direktiivin liitteissä esitetyt tekniset vaatimukset nopeasti. Komissio on sitoutunut saattamaan viipymättä tämän direktiivin raja-arvot ja määräpäivät direktiiviin 97/68/EY tulevaisuudessa tehtävien muutosten mukaisiksi. Aina kun Euroopan parlamentti ja neuvosto valtuuttavat komission panemaan täytäntöön maatalous- ja metsätraktoreille laaditut säännöt, olisi otettava käyttöön ennakkokuulemismenettely, jossa komissio ja jäsenvaltiot kokoontuvat komiteassa. (6) Tämän direktiivin vaatimukset täydentävät direktiivin 77/537/ETY vaatimuksia, joihin viitataan direktiivin 74/150/ETY liitteessä II olevassa kohdassa 2.8.1. Tämän vuoksi direktiiviä 74/150/ETY olisi muutettava siten, että liitteeseen II lisätään uusi kohta 2.8.2, joka kattaa tässä direktiivissä tarkoitetut kysymykset ja jossa on viittaus erityisdirektiiviin (SD). (7) Maatalous- ja metsätraktorien päästöjen vähentämistavoitetta sekä sisämarkkinoiden moitteetonta toimintaa näiden ajoneuvojen osalta ei voida saavuttaa riittävästi yksittäisissä jäsenvaltioissa, ja näin ollen ne voidaan toteuttaa paremmin lähentämällä tällaisten moottoriajoneuvojen päästöjen aiheuttaman ilman pilaantumisen ehkäisemiseksi toteutettavia toimenpiteitä koskevaa jäsenvaltioiden lainsäädäntöä. Tämän direktiivin säännökset eivät ylitä sitä, mikä on tarpeen perustamissopimuksen tavoitteiden saavuttamiseksi, OVAT ANTANEET TÄMÄN DIREKTIIVIN: 1 artikla Määritelmät Tässä direktiivissä tarkoitetaan: - "maatalous- ja metsätraktorilla", jäljempänä "traktori", direktiivin 74/150/ETY 1 artiklan 1 kohdan määritelmän mukaista ajoneuvoa, - "moottorilla" traktoreiden käyttövoimaksi tarkoitettua polttomoottoria liitteen I määritelmän mukaisesti, - "moottorityypin tai -perheen tyyppihyväksynnällä erillisenä yksikkönä päästöjen osalta" tointa, jolla jäsenvaltio vahvistaa, että traktoreihin tarkoitettu moottorityyppi tai -perhe täyttää tämän direktiivin tekniset vaatimukset, - "traktorityypin tyyppihyväksynnällä päästöjen osalta" tointa, jolla jäsenvaltio vahvistaa, että mooottorilla varustettu traktorityyppi täyttää tämän direktiivin tekniset vaatimukset, - "moottoriperheellä" kahden- tai useammantyyppisiä moottoreita, jotka ovat rakenteeltaan samanlaiset ja joilla siksi saattaa olla päästöjen osalta verrannollisia ominaisuuksia. 2 artikla Tyyppihyväksyntämenettely Moottorityypin tai -perheen tyyppihyväksyntämenettely päästöjen osalta, traktorien tyyppihyväksyntämenettely päästöjen osalta sekä edellytykset, joiden nojalla kyseiset moottorit ja traktorit voidaan saattaa rajoituksitta markkinoille, vahvistetaan direktiivissä 74/150/ETY. 3 artikla Velvoitteet 1. Jollei 5 artiklasta muuta johdu, jokaisen moottorityypin tai -perheen on täytettävä liitteen I vaatimukset. 2. Jokaisen traktorityypin on täytettävä liitteen II vaatimukset. Tältä osin moottorityypien tai -perheiden sellaiset tyyppihyväksynnät, jotka on hyväksytty liitteen I tai liitteessä III mainittujen säännösten mukaisesti, on tunnustettava. 4 artikla Aikataulu 1. Jäsenvaltiot eivät ilman pilaantumiseen liittyvistä syistä saa 30 päivän syyskuuta 2000 jälkeen: - evätä moottorityypiltä tai -perheeltä EY-tyyppihyväksyntää tai kansallista tyyppihyväksyntää, tai - kieltää uuden moottorin myyntiä, käyttöönottoa tai käyttöä, tai - evätä traktorityypiltä EY-tyyppihyväksyntää tai kansallista tyyppihyväksyntää, tai - kieltää traktorityyppien käyttöä, myyntiä tai ensimmäistä käyttöönottoa, jos kyseisiin moottoreihin tai kyseisiin traktoreihin asennettujen moottoreiden päästöt täyttävät tämän direktiivin vaatimukset. 2. Jäsenvaltiot eivät enää saa myöntää EY-tyyppihyväksyntää tai kansallista tyyppihyväksyntää moottorityypille tai -perheelle taikka traktorityypille, jos moottorin päästöt eivät täytä tämän direktiivin vaatimuksia, a) I vaiheessa - 31 päivän joulukuuta 2000 jälkeen luokkien B ja C moottoreille (moottorin teho direktiivin 97/68/EY 9 artiklan 2 kohdan mukainen); b) II vaiheessa - 31 päivän joulukuuta 2000 jälkeen luokkien D ja E moottoreille (moottorin teho direktiivin 97/68/EY 9 artiklan 3 kohdan mukainen), - 31 päivän joulukuuta 2001 jälkeen luokan F moottoreille (moottorin teho direktiivin 97/68/EY 9 artiklan 3 kohdan mukainen), - 31 päivän joulukuuta 2002 jälkeen luokan G moottoreille (moottorin teho direktiivin 97/68/EY 9 artiklan 3 kohdan mukainen). 3. Jäsenvaltioiden on kiellettävä sellaisten moottoreiden ja traktoreiden ensimmäinen käyttöönotto, joiden moottoreiden päästöt eivät täytä tämän direktiivin vaatimuksia, - 30 päivän kesäkuuta 2001 jälkeen luokkien A, B ja C moottoreille, - 31 päivän joulukuuta 2001 jälkeen luokkien D ja E moottoreille, - 31 päivän joulukuuta 2002 jälkeen luokan F moottoreille, - 31 päivän joulukuuta 2003 jälkeen luokan G moottoreille. Sellaisten traktorien osalta, joihin on asennettu luokan E tai F moottori, edellä mainittuja määräpäiviä kuitenkin lykätään kuudella kuukaudella. 4. Edellä 3 kohdassa olevia vaatimuksia ei sovelleta kolmansiin maihin vietäviin traktorityyppeihin asennettaviksi tarkoitettuihin moottoreihin eikä käytössä olevien traktoreiden vaihtomoottoreihin. 5. Jäsenvaltiot voivat lykätä 3 kohdassa mainittuja määräpäiviä kahdella vuodella niiden moottoreiden osalta, jotka valmistetaan ennen näitä määräpäiviä. Ne voivat ottaa käyttöön muita poikkeuksia direktiivin 97/68/EY 10 artiklassa säädetyin edellytyksin. 5 artikla Yhdenmukaisuuden ja vaatimustenmukaisuuden tunnustaminen Moottorityypin tai -perheen EY-tyyppihyväksynnän myöntävien jäsenvaltioiden viranomaisten on tunnustettava tämän direktiivin mukaisiksi myös ne tyyppihyväksynnät, jotka on myönnetty liitteen III säännösten mukaisesti, sekä vastaavat tyyppihyväksyntämerkit. 6 artikla Päästöjen raja-arvojen alentaminen edelleen Kun Euroopan parlamentti ja neuvosto ovat hyväksyneet direktiivin 97/68/EY 19 artiklassa tarkoitetut säännökset, komissio mukauttaa viipymättä direktiivin 74/150/ETY 13 artiklassa säädettyä menettelyä noudattaen tässä direktiivissä säädetyt raja-arvot ja määräpäivät edellä mainitun 19 artiklan nojalla tehtyjen päätösten mukaisesti hyväksyttyihin raja-arvoihin ja määräaikoihin. 7 artikla Tekniset mukautukset Tarvittavat muutokset liitteiden vaatimusten mukauttamiseksi tekniikan kehitykseen tehdään direktiivin 74/150/ETY 13 artiklassa säädetyn menettelyn mukaisesti. 8 artikla Direktiivin 74/150/ETY muuttaminen Lisätään direktiivin 74/150/ETY liitteeseen II uusi kohta 2.8.2: "2.8.2 Moottoreiden kaasu- ja hiukkaspäästöt SD". 9 artikla Saattaminen osaksi kansallista lainsäädäntöä Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan ennen 29 päivää syyskuuta 2000. Niiden on ilmoitettava tästä komissiolle viipymättä. Niiden on sovellettava näitä säännöksiä 31 päivästä joulukuuta 2000. Näissä jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään. 10 artikla Voimaantulo Tämä direktiivi tulee voimaan päivänä, jona se julkaistaan Euroopan yhteisöjen virallisessa lehdessä. 11 artikla Osoitus Tämä direktiivi on osoitettu kaikille jäsenvaltioille. Tehty Brysselissä 22 päivänä toukokuuta 2000. Euroopan parlamentin puolesta puhemies N. Fontaine Neuvoston puolesta puheenjohtaja J. Gama (1) EYVL C 303, 2.10.1998, s. 9. (2) EYVL C 101, 12.4.1999, s. 13. (3) Euroopan parlamentin lausunto, annettu 5. toukokuuta 1999 (EYVL C 279, 1.10.1999, s. 209), neuvoston yhteinen kanta, vahvistettu 22. marraskuuta 1999 (EYVL C 17, 20.1.2000, s. 13) ja Euroopan parlamentin päätös, tehty 12. huhtikuuta 2000 (ei vielä julkaistu virallisessa lehdessä). (4) EYVL L 84, 28.3.1974, s. 10, direktiivi sellaisena kuin se on viimeksi muutettuna direktiivillä 97/54/EY (EYVL L 277, 10.10.1997, s. 24). (5) EYVL L 220, 29.8.1977, s. 38, direktiivi sellaisena kuin se on viimeksi muutettuna direktiivillä 97/54/EY. (6) EYVL L 59, 27.2.1998, s. 1. (7) EYVL L 36, 9.2.1988, s. 33, direktiivi sellaisena kuin se on viimeksi muutettuna direktiivillä 96/1/EY (EYVL L 40, 17.2.1996, s. 1). LIITELUETTELO >TAULUKON PAIKKA> LIITE I TRAKTORIN MOOTTORITYYPIN TAI -PERHEEN EY-TYYPPIHYVÄKSYNTÄÄN ERILLISENÄ TEKNISENÄ YKSIKKÖNÄ PÄÄSTÖJEN OSALTA SOVELLETTAVAT VAATIMUKSET 0 YLEISTÄ Jollei tässä direktiivissä toisin säädetä, sovelletaan direktiivin 97/68/EY asiaa koskevia määritelmiä, symboleja ja lyhenteitä. 1 MÄÄRITELMÄT - "traktorin moottorityypillä päästöjen osalta" tarkoitetaan dieselmoottoreita, jotka eivät olennaisesti eroa toisistaan tämän liitteen lisäyksessä 1 määritettyjen ominaisuuksien osalta, - "päästöillä" tarkoitetaan kaasumaisia päästöjä (hiilimonoksidia, hiilivetyjä ja typpioksideja) ja hiukkaspäästöjä. 2 MOOTTORITYYPIN TAI -PERHEEN EY-TYYPPIHYVÄKSYNTÄÄ ERILLISENÄ TEKNISENÄ YKSIKKÖNÄ KOSKEVA HAKEMUS 2.1 Moottorin valmistajan tai hänen edustajansa on tehtävä traktorin moottorityypin tai -perheen tyyppihyväksyntää päästöjen osalta koskeva hakemus. 2.2 Hakemukseen on liitettävä ilmoituslomake, joka täytetään kolmena kappaleena tämän liitteen lisäyksessä 1 esitetyn mallin mukaan. 2.3 Tämän liitteen lisäyksessä 1 kuvattuja "moottorityypin" tai "kantamoottorin" ominaisuuksia vastaava moottori on toimitettava hyväksyntätestien suorittamisesta vastuussa olevalle tekniselle tutkimuslaitokselle. 2.4 Jos on kyse moottoriperheen tyyppihyväksyntää koskevasta hakemuksesta ja jos hyväksyntäviranomainen katsoo valitun kantamoottorin osalta, että toimitettu hakemus ei täysimääräisesti edusta direktiivin 97/68/EY liitteen II lisäyksessä 2 kuvattua moottoriperhettä, on hyväksyttäväksi varattava vaihtoehtoinen kantamoottori ja tarvittaessa hyväksyntäviranomaisen päättämä lisämoottori direktiivin 97/68/EY 3 artiklan 1 kohdan mukaisesti. 3 ERITELMÄT JA TESTIT Sovelletaan direktiivin 97/68/EY liitteessä I olevan 4 jakson sekä liitteiden III, IV ja V määräyksiä. 4 ERILLISEN TEKNISEN YKSIKÖN TYYPPIHYVÄKSYNTÄ Annetaan tämän liitteen lisäyksessä 2 esitetyn mallin mukainen EY-tyyppihyväksyntätodistus. 5 MOOTTORIMERKINNÄT Moottorimerkinnät on tehtävä tämän liitteen lisäyksen 3 vaatimusten mukaisesti. Tunnistusnumeron osalta on noudatettava tämän liitteen lisäyksien 4 ja 5 määräyksiä. 6 TUOTANNON VAATIMUSTENMUKAISUUS Tuotannon vaatimustenmukaisuus on tarkistettava direktiivin 97/68/EY liitteessä I olevan 5 jakson määräysten mukaisesti, sanotun kuitenkaan rajoittamatta direktiivin 74/150/ETY 8 artiklan säännösten soveltamista. 7 ILMOITTAMINEN HYVÄKSYMISEN ANTAMISESTA Ilmoitus hyväksynnästä, laajennuksesta, epäämisestä tai hyväksynnän peruuttamisesta tai lopullisesti lakkautetusta tuotannosta moottorityypin osalta liitteen I mukaisesti tai traktorityypin osalta liitteen II mukaisesti on annettava tiedoksi jäsenvaltioille direktiivin 74/150/ETY 5 artiklan 1 kohdan mukaisesti. 8 MOOTTORIPERHE 8.1 Moottoriperheen määrittelevät parametrit Moottoriperheen voi määritellä tärkeimpien suunnitteluparametrien avulla, joiden tulee olla samat kaikille moottoreille. Joissakin tapauksissa parametrit voivat vaikuttaa toisiinsa. Nämä vaikutukset on otettava huomioon sen varmistamiseksi, että ainoastaan moottorit, joilla on samanlaiset pakokaasupäästöominaisuudet, voivat kuulua samaan moottoriperheeseen. Jotta moottorien voidaan katsoa kuuluvan samaan moottoriperheeseen, niillä on oltava seuraavat samat perusparametrit: 8.1.1 Toimintaperiaate: kaksi-/nelitahtinen(1) 8.1.2 Jäähdytysaine: ilma/vesi/öljy(2) 8.1.3 Yksittäisen sylinterin iskutilavuus - moottoreiden sylinteritilavuuden on oltava 15 prosentin vaihteluvälin sisällä, - pakokaasujen käsittelyjärjestelmällä varustettujen moottoreiden sylintereiden lukumäärä 8.1.4 Moottorin kaasunvaihto: vapaasti hengittävä/ahdettu(3) 8.1.5 Palotilan tyyppi ja rakenne - esikammio - pyörrekammio - suoraruiskutus 8.1.6 Venttiilien ja venttiiliaukkojen järjestely, mitat ja lukumäärä - sylinterin kansi - sylinterin seinä - kampikammio 8.1.7 Polttoaineen syöttöjärjestelmä - pumppu-putki-suutin - rivipumppu - jakajapumppu - yksikköpumppu - pumppusuutin 8.1.8 Pakokaasujen takaisinkierrätys 8.1.9 Vesiruiskutus/-emulsio(4) 8.1.10 Lisäilman puhallus 8.1.11 Välijäähdytysjärjestelmä 8.1.12 Hapettumiskatalysaattori 8.1.13 Pelkistymiskatalysaattori 8.1.14 Lämpöreaktori 8.1.15 Hiukkasloukku 8.2 Kantamoottorin valinta 8.2.1 Moottoriperheen kantamoottori on valittava käyttämällä ensisijaisena kriteerinä suurinta polttoaineannosta iskua kohden ilmoitetulla suurinta vääntömomenttia vastaavalla pyörimisnopeudella. Jos kaksi tai useampi moottori täyttää tämän ensisijaisen kriteerin, kantamoottori valitaan käyttämällä toissijaisena kriteerinä suurinta polttoaineannosta iskua kohden nimellisnopeudella. Joissakin olosuhteissa hyväksyntäviranomainen saattaa katsoa, että moottoriperheen pahin päästötaso voidaan selvittää parhaiten testaamalla toinen moottori. Näin ollen hyväksyntäviranomainen voi valita myös lisämoottorin kokeeseen sillä perusteella, että sillä voidaan olettaa olevan tämän moottoriperheen suurimmat päästötasot. 8.2.2 Jos moottoriperheeseen kuuluvissa moottoreissa on muita ominaisuuksia, joiden voisi katsoa vaikuttavan pakokaasupäästöihin, nämäkin ominaisuudet on tunnistettava ja otettava huomioon kantamoottoria valittaessa. (1) Tarpeeton viivataan yli. (2) Tarpeeton viivataan yli. (3) Tarpeeton viivataan yli. (4) Tarpeeton viivataan yli. Lisäys 1 Ilmoituslomake Traktorin kantamoottorityypin EY-tyyppihyväksynnästä päästöjen osalta erillisenä teknisenä yksikkönä Seuraavat tiedot on toimitettava kolmena kappaleena, ja niihin on liitettävä sisällysluettelo. Mahdollisten piirustusten on oltava riittävän yksityiskohtaisia, ja ne on toimitettava sopivassa mittakaavassa A4-kokoisina tai tämänkokoisessa kansiossa. Mahdollisten valokuvien on oltava riittävän yksityiskohtaisia. >PIC FILE= "L_2000173FI.000902.EPS"> >PIC FILE= "L_2000173FI.001001.EPS"> >PIC FILE= "L_2000173FI.001101.EPS"> >PIC FILE= "L_2000173FI.001201.EPS"> >PIC FILE= "L_2000173FI.001301.EPS"> >PIC FILE= "L_2000173FI.001401.EPS"> >PIC FILE= "L_2000173FI.001501.EPS"> >PIC FILE= "L_2000173FI.001601.EPS"> >PIC FILE= "L_2000173FI.001701.EPS"> Lisäys 2 Malli Enimmäiskoko: A4 (210 x 297 mm) >PIC FILE= "L_2000173FI.001802.EPS"> >PIC FILE= "L_2000173FI.001901.EPS"> Lisäys 3 Moottorimerkinnät 1 Kussakin erillisenä teknisenä yksikkönä tyyppihyväksytyssä moottorissa on oltava: 1.1 moottorin valmistajan merkki tai toiminimi, 1.2 moottorin moottorityyppi ja tarvittaessa moottoriperhe sekä moottorin yksilöivä tunnusnumero, 1.3 tämän liitteen lisäyksen 5 mukainen EY-tyyppihyväksyntänumero. 2 Näiden merkintöjen on oltava selvästi ja pysyvästi luettavissa koko moottorin käyttöiän. Mahdolliset tarrat tai kilvet on asennettava siten, että ne pysyvät paikallaan koko moottorin käyttöiän eikä niitä voi poistaa ilman, että ne tuhoutuvat tai turmeltuvat. 3 Merkinnät on asennettava moottorin tavanomaisen toiminnan kannalta välttämättömään osaan, jota ei yleensä tarvitse vaihtaa moottorin käyttöiän aikana. Merkinnät on sijoitettava siten, että mitoiltaan keskivertainen henkilö näkee ne helposti sen jälkeen, kun moottori ja kaikki sen toiminnan kannalta tarpeelliset lisälaitteet on asennettu traktoriin. Jos konepelti on avattava, jotta merkintä olisi näkyvissä, tämä vaatimus katsotaan täytetyksi, jos konepellin avaaminen on helppoa eikä vaadi työkalujen käyttöä. Jos tämän vaatimuksen noudattamisesta ollaan epävarmoja, vaatimus katsotaan täytetyksi, jos asennetaan lisämerkintä, jossa on vähintään moottorin tunnusnumero sekä valmistajan nimi, toiminimi tai logo. Tämä lisämerkintä on kiinnitettävä sellaiseen tärkeään osaan tai sellaisen tärkeän osan viereen, jota ei tavallisesti tarvitse vaihtaa moottorin käyttöiän aikana, ja sen on oltava paikassa, johon pääsee helposti ilman työkaluja moottorin tavanomaisen huollon yhteydessä; muussa tapauksessa lisämerkintä on kiinnitettävä tietyn etäisyyden päähän alkuperäisestä merkinnästä moottorin kampikammioon. Sekä alkuperäisen merkinnän että mahdollisen lisämerkinnän on oltava selvästi näkyvissä sen jälkeen, kun kaikki moottorin toiminnan kannalta tarpeelliset lisälaitteet on asennettu. Edellisen alakohdan vaatimukset täyttävä konepelti sallitaan. Lisämerkintä on mieluiten kiinnitettävä pysyvästi suoraan moottorin yläpinnalle esimerkiksi kaivertaen tai 2 kohdan vaatimukset täyttävän tarran tai kilven avulla. 4 Moottorit on luokiteltava tunnusnumeroidensa mukaan siten, että tuotantovaihe voidaan määrittää yksiselitteisesti. 5 Ennen tuotantolinjalta lähtöä moottoreissa on oltava kaikki vaadittavat merkinnät. 6 Merkintöjen tarkka sijainti on mainittava ilmoituslomakkeessa liitteen I ja II mukaisesti. Lisäys 4 Numerointijärjestelmä 1 EY-tyyppihyväksyntänumeron tulee sisältää 5 osaa erotettuina merkillä "*": >TAULUKON PAIKKA> 2 Esimerkki tämän direktiivin mukaisesta kolmannesta hyväksynnästä, joka vastaa tämän direktiivin I vaiheen vaatimuksia, annettu Ranskassa: e2*NN/NN(1)A*00/00*0003*00 3 Esimerkki tämän direktiivin mukaisesta toisesta laajennuksesta neljänteen hyväksymiseen, joka vastaa tämän direktiivin II vaiheen vaatimuksia, annettu Yhdistyneessä kuningaskunnassa: e11*NN/NN(2)B*00/00*0004*02 (1) NN/NN = näiden direktiivien numero. (2) NN/NN = näiden direktiivien numero. Lisäys 5 EY-tyyppihyväksyntämerkki 1 EY-tyyppihyväksyntämerkki muodostuu pientä "e"-kirjainta ympäröivästä suorakulmiosta, jonka jäljessä ovat EY-tyyppihyväksyntänumeron muodostavien osien 2-5 tunnusnumerot tai -kirjaimet. 2 Esimerkki EY-tyyppihyväksyntämerkistä: >PIC FILE= "L_2000173FI.002302.EPS"> LIITE II DIESELMOOTTORILLA VARUSTETUN TRAKTORITYYPIN EY-TYYPPIHYVÄKSYNTÄÄN PÄÄSTÖJEN OSALTA SOVELLETTAVAT VAATIMUKSET 0 YLEISTÄ Jollei tässä direktiivissä toisin säädetä, sovelletaan direktiivin 97/68/EY asiaa koskevia määritelmiä, symboleja ja lyhenteitä. 1 MÄÄRITELMÄT - "traktorityypillä päästöjen osalta" tarkoitetaan traktoreita, jotka eivät olennaisesti eroa toisistaan tämän liitteen lisäyksessä 1 määritettyjen ominaisuuksien osalta, - "päästöillä" tarkoitetaan kaasumaisia päästöjä (hiilimonoksidia, hiilivetyjä ja typpioksideja) ja hiukkaspäästöjä. 2 TRAKTORITYYPIN EY-TYYPPIHYVÄKSYNTÄHAKEMUS 2.1 Traktorityyppiä sen moottorin osalta koskeva EY-tyyppihyväksyntähakemus 2.1.1 Valmistajan tai hänen edustajansa on tehtävä traktorityyppiä päästöjen osalta koskeva tyyppihyväksyntähakemus. 2.1.2 Hakemukseen on liitettävä ilmoituslomake, joka täytetään kolmena kappaleena tämän liitteen lisäyksessä 1 esitetyn mallin mukaan. 2.1.3 Tämän liitteen lisäyksessä 1 kuvattuja "moottorityypin" tai "kantamoottorin" ominaisuuksia vastaava traktorin moottori on toimitettava hyväksyntätestien suorittamisesta vastuussa olevalle tekniselle tutkimuslaitokselle. 2.2 Traktorityyppiä, joka on varustettu hyväksytyllä moottorilla, koskeva EY-tyyppihyväksyntähakemus 2.2.1 Valmistajan tai hänen edustajansa on tehtävä traktorityyppiä päästöjen osalta koskeva tyyppihyväksyntähakemus. 2.2.2 Hakemukseen on liitettävä ilmoituslomake, joka täytetään kolmena kappaleena tämän liitteen lisäyksessä 1 esitetyn mallin mukaan, sekä jäljennös moottoria tai moottoriperhettä mahdollisesti erillisenä teknisenä yksikkönä, joka traktorityyppiin on asennettu, koskevasta EY-tyyppihyväksyntätodistuksesta. 3 ERITELMÄT JA TESTIT 3.1 Yleistä Sovelletaan direktiivin 97/68/EY liitteessä I olevan 4 jakson sekä liitteiden III, IV, ja V määräyksiä. 3.2 Moottorin asentaminen ajoneuvoon Moottorin asentamisessa ajoneuvoon on noudatettava seuraavia moottorin tyyppihyväksynnässä asetettuja vaatimuksia: 3.2.1 imualipaine ei saa olla tyyppihyväksytylle moottorille määriteltyä suurempi 3.2.2 pakojärjestelmän vastapaine ei saa olla tyyppihyväksytylle moottorille määriteltyä suurempi. 3.3 Päästöihin mahdollisesti vaikuttavat traktorin osat on suunniteltava, valmistettava ja koottava siten, että tämän direktiivin tekniset vaatimukset täyttyvät traktorin tavanomaisissa käyttöolosuhteissa ja sen mahdollisesta tärinästä huolimatta. 4 TYYPPIHYVÄKSYNTÄ Sellaisella moottorilla varustetulle traktorityypille, jolle on annettu liitteen I tai liitteessä III mainittujen määräysten mukainen hyväksyntätodistus, on annettava tämän liitteen lisäyksen 2 mukainen tyyppihyväksyntätodistus. 5 MOOTTORIMERKINNÄT Moottorin merkinnät on tehtävä liitteen I lisäyksen 3 vaatimusten mukaisesti. EY-tyyppihyväksynnän tunnusnumeron osalta on noudatettava liitteen I lisäyksien 4 ja 5 vaatimuksia. 6 TUOTANNON VAATIMUSTENMUKAISUUS Tuotannon vaatimustenmukaisuus on tarkistettava direktiivin 97/68/EY liitteessä I olevan 5 jakson määräysten mukaisesti, sanotun kuitenkaan rajoittamatta direktiivin 74/150/ETY 8 artiklan säännösten soveltamista. LISÄYS 1 Ilmoituslomake Dieselmoottorilla varustetun traktorityypin EY-tyyppihyväksynnästä päästöjen osalta Seuraavat tiedot on toimitettava kolmena kappaleena, ja niihin on liitettävä sisällysluettelo. Mahdollisten piirustusten on oltava riittävän yksityiskohtaisia, ja ne on toimitettava sopivassa mittakaavassa A4-kokoisina tai tämän kokoisessa kansiossa. Mahdollisten valokuvien on oltava riittävän yksityiskohtaisia. >PIC FILE= "L_2000173FI.002602.EPS"> >PIC FILE= "L_2000173FI.002701.EPS"> >PIC FILE= "L_2000173FI.002801.EPS"> >PIC FILE= "L_2000173FI.002901.EPS"> >PIC FILE= "L_2000173FI.003001.EPS"> Lisäys 2 Malli [Enimmäiskoko: A4 (210 x 297 mm)] >PIC FILE= "L_2000173FI.003102.EPS"> >PIC FILE= "L_2000173FI.003201.EPS"> >PIC FILE= "L_2000173FI.003301.EPS"> LIITE III VAIHTOEHTOISTEN TYYPPIHYVÄKSYNTÖJEN TUNNUSTAMINEN 1 Vaiheen I osalta vastaaviksi tunnustetaan seuraavat tyyppihyväksyntätodistukset direktiivissä 97/68/EY määriteltyjen moottoriluokkien B ja C osalta: 1.1 direktiivin 97/68/EY mukaiset tyyppihyväksyntätodistukset 1.2 direktiivin 88/77/ETY mukaiset tyyppihyväksyntätodistukset, jotka täyttävät direktiivin 88/77/ETY, sellaisena kuin se on muutettuna direktiivillä 91/542/ETY, A- tai B-vaihetta 2 artiklan ja liitteessä I olevan jakson 6.2.1 osalta koskevat vaatimukset tai Yhdistyneiden Kansakuntien Euroopan talouskomission säännön N:o 49.02 muutossarjoissa I/2 esitetyt vaatimukset 1.3 Euroopan talouskomission säännön N:o 96 mukaiset tyyppihyväksyntätodistukset. 2 Vaiheen II osalta vastaaviksi tunnustetaan seuraavat tyyppihyväksyntätodistukset: Direktiivin 97/68/EY mukaiset vaiheen II tyyppihyväksyntätodistukset moottoriluokkien D, E, F ja G osalta.